**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. február 23-i ülésére)

## TÁRGY: Kőrösszolg nonprofit Kft.-vel megkötött támogatási szerződések felülvizsgálata

Kiskőrös Város Képviselő-testülete az alábbi határozataiban úgy döntött, hogy támogatási szerződést köt közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: KŐRÖSSZOLG Nonprofit Kft.)

* 35/2020. (VI.24.) (1.pont) sz., intézmény üzemeltetési közfeladatok ellátása,
* 35/2020. (VI.24.) (2.pont) sz., köztisztasági és parkfenntartási közfeladat ellátása,
* 35/2020. (VI.24.) (4.pont) sz., beruházás-lebonyolító mérnöki közfeladatok ellátása,
* 101/2019. (VII.25.) sz., fürdő üzemeltetési közfeladat ellátása.

Az intézmény üzemeltetési közfeladatok ellátása tárgyában, a köztisztasági és parkfenntartási közfeladat ellátása tárgyában és a beruházás-lebonyolító mérnöki feladatok ellátása tárgyában megkötött támogatási szerződések 2020. július 1. napjától 2025. június 30. napjáig terjedő öt év határozott időtartamra, a fürdő üzemeltetési közfeladat ellátása tárgyában megkötött támogatási szerződés 2019. augusztus 1. napjától 2024. július 31. napjáig terjedő időtartamra a fenti határozatok melléklete szerinti tartalommal megkötésre kerültek.

Az intézmény üzemeltetési közfeladatok ellátása tárgyában megkötött támogatási szerződés már öt alkalommal került módosításra, a 100/2020.(X.21.) sz. és a 74/2021.(XII.15.) sz. Képv.test. határozatok, valamint az 5/2021.(I.18.) sz., a 20/2021.(II.25.) sz. és a 42/2021.(IV.29.) sz. polgármesteri határozatok alapján. A módosítások azért voltak szükségesek, mert egyrészt bővült a feladatellátási hely a Hagyományok háza ingatlannal, másrészt a kialakult veszélyhelyzetre tekintettel és a 2021.évvégi átszervezéshez kapcsolódóan is a feladatellátási helyek megváltoztak, valamint éves felülvizsgálat is történt és ezek miatt a támogatási összeg is módosult.

Fürdő üzemeltetési közfeladat ellátása tárgyában megkötött támogatási szerződés négy alkalommal került módosításra, szerződés időtartamok meghosszabbításra kerültek, a 23/2020.(II.12.) sz., a 12/2021.(VI.30.) és a 73/2021.(XII.15.) sz. Képv.test. határozatok, valamint a 31/2020.(XII.21.) sz. polgármesteri határozat alapján.

A köztisztasági és parkfenntartási közfeladat ellátása és a beruházás-lebonyolító mérnöki közfeladatok ellátása tárgyában megkötött támogatási szerződések egy alkalommal, a 20/2021.(II.25.) sz. polgármesteri határozat alapján az éves felülvizsgálat során kerültek módosításra.

A támogatási szerződések I. 3.) pontja értelmében – fürdő üzemeltetés esetén II.4.) pont - a támogatás összegét a felek minden év január 20. napjáig felülvizsgálják, illetve a negyedéves beszámolás kiértékelésekor a felek – szükség esetén - korrekciós eljárást kezdeményezhetnek. A felülvizsgálat a 2022. évi költségvetés tervezése során megtörtént a 2021.évi tényadatokra támaszkodva, és Kiskőrös Város 2022. évi költségvetéséről szóló önkormányzati rendeletében beépítésre került. Intézmény üzemeltetési közfeladatok ellátásához 70 840 ezer Ft, köztisztasági és parkfenntartási közfeladat ellátásához 102 086 ezer Ft, beruházás-lebonyolító mérnöki feladatok ellátásához 5 732 ezer Ft, és a fürdő üzemeltetési feladatok ellátásához 99 845 ezer Ft kiadási előirányzat került beépítésre a 2022. évi költségvetésbe. Ennek megfelelően szükséges a támogatási összegek módosítása.

A 2021. évi támogatási összeg intézmény üzemeltetési közfeladatok ellátásához 59 508 ezer Ft, köztisztasági és parkfenntartási közfeladat ellátásához 92 397 ezer Ft, beruházás-lebonyolító mérnöki feladatok ellátásához 5 175 ezer Ft, és a fürdő üzemeltetési feladatok ellátásához 80 927 ezer Ft, tehát összesen 238 007 ezer Ft, míg a 2022. évi terv összesen 278 503 ezer Ft.

Az összes támogatási szerződés tekintetében a támogatási összegek változása miatt a szerződéseket módosítani szükséges.

A támogatási összegek emelkedése mind a négy feladatellátás esetében a minimálbér és a garantált bérminimum növekedése, valamint az infláció következtében kialakult áremelkedések következménye. Az intézményüzemeltetési támogatási szerződésben meghatározott feladatellátási helyek is bővültek. A támogatási összeg növekedése a fenti változások miatt indokolt és szükséges.

A támogatási szerződéseket a felek határozott időtartamra kötötték, a módosítás 2022. március 1. napjától lépne hatályba.

A felügyelő bizottság a javasolt változtatásokat 2022.02…... napján tárgyalja.

A fentiek alapján javaslom, hogy a Képviselő-testület az intézmény üzemeltetési közfeladatok, a köztisztasági és parkfenntartási közfeladatok, a beruházás-lebonyolító mérnöki közfeladatok, valamint a fürdő üzemeltetési közfeladatok ellátására megkötött támogatási szerződések kerüljenek módosításra a határozat-tervezetben foglaltak szerint.

**Kiskőrös, 2022. február 15.**

**Domonyi László s.k.,**

**polgármester**

**HATÁROZAT- TERVEZET**

A Képviselő-testület

1. a 35/2020. (VI.24.) (1.pont) számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

1. a 35/2020. (VI.24.) (2.pont) számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja
2. a 35/2020. (VI.24.) (4.pont) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft között beruházás-lebonyolító mérnöki feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja
3. a 101/2019. (VII.25.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 4. sz. melléklete szerinti tartalommal módosítja
4. felhatalmazza a polgármestert az 1-4. pontban megjelölt módosító okiratok, valamint a módosításokkal egységes szerkezetbe foglalt támogatási szerződések aláírására

**Felelős:** polgármester

**Határidő:** 2022. március 1.